P R E D B E Ž N Á  I N F O R M Á C I A

(podľa § 9 zákona č. 400/2015 Z. z. o tvorbe právnych predpisov

a o Zbierke zákonov Slovenskej republiky a o zmene a doplnení niektorých zákonov v znení neskorších predpisov)

1. Pripravovaný právny predpis:

Návrh zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov (ďalej len „návrh zákona“).
2. Základné ciele a tézy pripravovaného návrhu zákona:
Návrhom zákona sa transponujú smernica Európskeho parlamentu a Rady (EÚ) 2024/3099 z 27. novembra 2024, ktorou sa mení smernica 2009/16/ES o štátnej prístavnej kontrole, smernica Európskeho parlamentu a Rady (EÚ) 2024/3100 z 27. novembra 2024, ktorou sa mení smernica 2009/21/ES o plnení povinností vlajkového štátu a smernica Európskeho parlamentu a Rady (EÚ) 2024/3101 z 27. novembra 2024, ktorou sa mení smernica 2005/35/ES, pokiaľ ide o znečisťovanie z lodí a zavedenie správnych sankcií za porušenia do právneho poriadku Slovenskej republiky. Návrh zákona ustanovuje práva a povinnosti vlastníka a prevádzkovateľa námornej lode pri prístavnej kontrole námornej lode, pri zadržaní námornej lode alebo jej zamietnutí vstupu do prístavu, pôsobnosť orgánov štátnej správy Slovenskej republiky v oblasti námornej plavby vrátane štátneho dozoru, zákaz vypúšťania a výnimky zo zákazu vypúšťania znečisťujúcich látok do mora a s tým súvisiace sankcie vyplývajúce z Medzinárodného dohovoru o zabránení znečisťovania z lodí (MARPOL). 
3. Zhodnotenie súčasného stavu:

V súčasnosti je pôsobnosť orgánov štátnej správy Slovenskej republiky v oblasti námornej plavby, kontrola námornej lode prístavnými orgánmi a opatrenia na zabránenie znečisťovania z námorných lodí upravené v zákone č. 435/2000 Z. z. o námornej plavbe v znení neskorších predpisov, do ktorého bola transponovaná smernica Európskeho parlamentu a Rady 2009/16/ES z 23. apríla 2009 o štátnej prístavnej kontrole, smernica Európskeho parlamentu a Rady 2009/21/ES z 23. apríla 2009 o plnení povinností vlajkového štátu a smernica Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia.
4. Spôsob zapojenia verejnosti do tvorby návrhu zákona:
Verejnosť sa môže zapojiť do tvorby právneho predpisu formou zasielania podnetov alebo návrhov v rozsahu vecného zamerania podľa bodu 2, a to v termíne do 25. septembra 2026.
Kontaktné údaje:

Ministerstvo dopravy Slovenskej republiky

Sekcia vodnej dopravy, odbor námorný úrad
Námestie slobody č. 6

P.O.BOX 100 

810 05 Bratislava 
email:
ivana.privoznikova@mindop.sk
5. Predpokladaný termín začatia pripomienkového konania:

október 2026
